
4 ^/V likőr utoljára láttam Vajda Lajost, 1941 augusztus vé¬ 
gén, néhány nappal a halála előtt, tüdővész emésztette, lázas 
testével már csak hanyatló árnyéka volt önmagának, de szelleme 
még ébren világított abban a beszélgetésben, mely különböző 
festőkről, legfőképen Pablo P i c a s s o r ó I folyt közöttünk. Vajda 
nemrégiben látta azt a Newyorkban megjelent, szép monográfiát, 
mely a spanyol mester művészetét méltatta. Figyelmét különösen 
egy korai festmény reprodukciója ragadta meg. A kép a poszt¬ 
impresszionizmus stílusában, munkáskülsejű, szerelmes párt ábrá¬ 
zolt, háttérben egy párisi utcával. A férfi és a nő alakja a szoros 
ölelésben összefonódva, a sejtelmes, elmosódó ábrázolás révén 
nem két embernek, hanem egy lénynek látszott, mely világfeled- 
ien magába merülve, kísértetes fantóm módjára magasodott az 
utcai környezett fölé. A festői jelenítés döbbenetes erővel idézte 
a valóság mezében a szerelem örök szédületét, emésztő és bol¬ 
dogító gerjedelmét. 

Vajdát a látomás sugalló ereje, a sejtetés plaszficifása fog¬ 
lalkoztatta. Nem győzte csodálni azt a kifejező ornamentummá, 
beszédes arculattá lényegült formát, mely a szerelmes pár ölelke¬ 
zésében mutatkozott. A látomás stílusában a maga művészetével 
rokon távlatokra ismert. Jogosan érezhette, hogy ez a rokonság 
az ő művészetére is fényt vet, melynek lényege szintúgy a jel¬ 
képpé mélyült és szelleműit formák rendkívüli sugalló erejében, 
plaszticitásában rejlik. Szegény, halálosan beteg Vajda Lajos, aki 
amúgyis már csak féllábbal járt a földön, Picasso képéről beszélve, 
csillogó szemmel szőtte azokat az eszmei szálakat, melyek révén 

21. SZENTENDREI HÁZAK, CERUZARAJZ, 1936 


















































































magát egy végtelenül nagy sugarú, művészeti világhoz tartozónak 
tudta. Betegágyának nyomorúsága közepette, tűnő életének, élet¬ 
hossziglan viselt, küzdelmes szegénységének sok nyomasztó em¬ 
lékével terhelten is érezte, hogy ez a művészeti világ örök hazá¬ 
jául adatott és hogy ezen a szellemi birtokon belül erős gyökeret 
sikerült vernie, csorbítatlan honpolgári jogokat sikerült szereznie. 
E szellemi távlatok világában nem kellett egyedül éreznie magát: 
bőven voltak benne ősei, rokonai, társai. 

Ezekről a dolgokról beszélgetve magam is elfelejtettem, 
hogy olyan embert látok magam előtt, kinek napjai meg vannak 
számlálva. De mikor látogatásom végeztével kezet szorítottam 
Vajda Lajossal és kezének forró, erőtlen fogását éreztem, elszo¬ 
ruló szívvel tudtam: többé nem látom élve. Jobbulást kívántam 
neki és azt mondtam: „viszontlátásra", de alig bírtam a szeme 
közé nézni . . . 

Egy hét múlva temették. Felesége és néhány festő barátja 
kísérte ki a temetőbe. A temetés után egyikök lakásán gyűltek 
össze és gramofónlemezekről végighallgatták Beethoven he¬ 
gedűversenyét, mely Vajda kedvenc darabjai közé tartozott. . . 

* 

Egy halott festőről emlékezem ezekben a sorokban, akinek 
nevét életében a céhbeliek közül is csak kevesen ismerték, művé¬ 
szetét pedig még kevesebben becsülték. Pedig Vajda Lajos egyike 
volt az ifjabb magyar festőnemzedék legkiválóbb tehetségeinek. 
Megérdemli, hoqy neve és művészete ne kallódjék el. Másrészt 
sorsa is annyira jellegzetesen hazai művész-sors, hogy márcsak 
ezért is föll kell jegyeznünk intő például. Bár ugyanakkor igen jól 
tudjuk: minden hiába. Vajda nem első, de nem is utolsó a'dozata 
a szerencsétlen hazai körülményeknek: a szegénységnek és a szel¬ 
lemi közönynek, tunyaságnak. Voltak és lesznek is még elegen, 
hasonsorsúak. 

Vajda Lajosnak harminchárom éves korában kellett meg¬ 
halnia, mert gyönge, beteg szervezete nem bírta a rája rótt, bru¬ 
tális terheket és mert a nincstelenség nem engedte, hogy a tüdő- 

1. ÁLARCOS CSENDÉLET, PASZTELL, 1934 









10. LEÁNY, OLAJFESTMÉNY, 1936 







bajával ágynak dőlő művész Idejekorán, kellő gyógykezelésben 
és ápolásban részesüljön. 

Sorsának ez az oldala sajnos, nagyon is egyszerű és érthető. 
Jóval bonyolultabb az a kérdés, hogy miért kellett művészetével 
annyira elszigetelten és ismeretlenül maradnia, noha ez a kérdés 
is igen jellegzetesen hazai körülményekre tapint. 

Vajda Lajosnak nem volt arra pénze, hogy kiállító helyiséget 
béreljen magának, szánalmasan összezsugorodott művészeti nyil¬ 
vánosságunk elé pedig másként nem juthatott. A KUT-ba, arány¬ 
lag leghaladóbb szellemű művészeti egyesületünkbe hiába küldöz¬ 
gette be dolgait, többek között pl. az ,,Alak, kézzel" című pasztell¬ 
képet — mindannyiszor visszautasították. Három gyűjteményes 
kiállítását baráti szívességből, kölcsön kapott műtermekben ren¬ 
dezte. Ezeknek a kiállításoknak alig akadt néhány látogatója. 
A kritika figyelemre sem méltatta őket. Művészetét a közöny és a 
meg nem értés légüres tere vette körül, noha ez a művészet ki¬ 
magasló értékű, aminek — ehhez semmi kétség nem fér — idővel 
a műértők szélesebb'köre is tudatára fog ébredni. 

Vajda Lajost egy közhasználatú szóval élve, „absztrakt" festő¬ 
nek kell neveznünk, amennyiben műveinek jelentős része nem 
ábrázol semmiféle tárgyat vagy alakot. Pedig ezek az ő „absztrakt" 
alkotásai is, sőt leginkább éppen ezek, a végletekig, izzóan és 
szenvedélyesen telítve vannak élettel és kifejező erővel. Hogy ez- 
ideig csak a művész néhány barátja és híve érti és értékeli azokat, 
semmit sem von le jelentőségükből, viszont annál szánandóbb 
jele a kortársak szellemi rövidlátásának és satnya képzeletének. 

Az „absztrakt" művészet elől való elzárkózás mináiunk, hogy 
úgy mondjam, esztétikai illem dolga. Vannak modern festőink, 
akik ezt az alapjában kényelmes, konformista szempontokra valló 
elzárkózást látszólag fölényes gesztussal indokolják, mondván, 
hogy hiszen „az ilyesmin már régen túlvagyunk". Kivált olyanok 
tetszelegnek ebben az álfölényben, akik valamikor, ifjabb, bát¬ 
rabb, lendületesebb éveikben maguk is megközelítették a tiszta 

37. SZÉNRAJZ, 1937 














formai szerkezet és a látomásokat idéző, szellemi feszültség ama 
fokát, melyet jobb szó híján „absztraktnak" szokás nevezni. Ezek 
a művészek idővel szellemileg engedékenyebbé, símulékonyabbá 
válván, a természethez többé-kevésbbé közel álló ábrázolásra 
tértek át és most már tüntetőén lebecsülik az olyan képeket és 
szobrokat, melyek a forma tiszta ütemezésén, plaszticitásán és ki¬ 
fejező erején alapulnak. De hiszen senkisem találkozik szívesen 
olyan értékekkel, amikhez hasonlókat valaha maga is szorgalma¬ 
zott, amiket azonban egy gyönge percében cserbenhagyott, hogy 
jártabb utakon, közkeletűbb célok felé igazodjék. 

Elismerjük: az a tükör, melyet Vajda Lajos a dolgok elé tar¬ 
tott, a legkevésbbé sem derűs és tetszetős. A festő pesszimista 
volt. Ősi, babonás rettenet vált úrrá rajta, ha a mai világra nézett. 
Szíve gyökeréig megborzadt a kor démoni ábrázatától, pokoli 
embertelenségétől. Ebből a lidércnyomásos borzalomból fakad¬ 
tak azok a lárvaszerű vagy a holtak birodalmát idéző, félelmetes, 
és titokzatos ábrázolatok, melyeket Vajda érzékeny keze papírra 
és vászonra vetett. Ebből a dúlt lelkű képzeletből csaptak ki az 
utolsó évek rajzai, e drámaian, vadul föllángoló és viharzó, egybe¬ 
sodródó és csavarodó vonalak, hogy nyomukban éj és infernó 
szülte vészmadarak riasztó szárnycsapása, apokaliptikus szörnyek, 
egymást faló és marcangoló bestiák ádáz fenekedése támadjon. Ez 
a lét érzékfölötti igézetétől, a roppant metafizikai kérdőjeltől ihle¬ 
tett képzelet szülte a csupasz rajzlapon, mint végtelen űrben csa¬ 
pongó, kalandos figurációkat, melyek hol emberi, hol áilati vagy 
növényi lények, hol pedig égbe nyúló, rideg ormok vagy baljós¬ 
latú felhők fantasztikus ábrázatát öltik magukra. 

Vajda Lajos látomását a festői és grafikai jelenítés bámulaios 
ereje élteti. Szavakkal még csak meg sem közelíthető révületeiből 
a lelki mélyvilágnak olyan átható, tömör igézete árad, hogy ezt a 
művészetet méltán nevezhetnők pszihorealizmusnak. 
A figurális képek és a csendéletek rendszerint néhány fojtott 
színre és egyszerű formára szorítkoznak, de ebben az egyszerű- 


ségben rendkívüli szellemi koncentráció feszül, mely a közepes 
méretű ábrázolást is monumentálissá avatja. Akár tollal, akár ceru¬ 
zával vagy szénnel rajzolt, kezevonása fölülmúlhatatianul biztos 
és határozott volt. Sűrű vonalkévéin az erősbbítés és gyengítés, a 
sötétebb és világosabb értékek mesterien tagoló hullámai futnak 
végig. Vajda kitűnő rajztudása a valóság beható megfigyelésén 
és ábrázolásán nevelődött, de a művész képzelete már a hétköz¬ 
napi dolgok ábrázatában is fölfigyelt a vonalak véletlen találkozá¬ 
sából és összejátszásából adódó, különös alakzatokra. Erre nézve 
főleg a szentendrei háztanulmányok szolgálhatnak érdekes pél¬ 
dául. Senki sem értett nálunk úgy mint ő, a vonalak lelki életéhez: 
kifejező erejéhez és a bennök lappangó képzettársítások bonyo¬ 
lult szövögetéséhez. Úgy kombinálta a vonalakat és úgy játszott 
velők, mint zenész a hangokkal. Számos rajzát valósággal sok¬ 
szólamú alkotásnak, befejezett képnek minősíthetjük. Annál is in¬ 
kább, mivel Vajda Lajos ezeket a rajzokat a legapróbb részletekig 
tudatosan megtervelte, megkomponálta. A nagy toll és szénrajzo¬ 
kon a formák és a formaközi rések (tehát a pozitív és negatív for¬ 
mák) összjátékát finom arány és ütemérzék szabályozza. 

Nem nehéz Vajda művészetének hátterében őskori és exoti- 
kus ábrázolások, ikonok, primitív népi és gyermeki, valamint mo¬ 
dern külföldi példák hatására ismernünk. Ám azért ez a művészet 
mégis teljesen egyéni ötvözetű, eredeti jelenség. A festő sze¬ 
génység és betegség gátolta, rövid életében nem tudott teljes 
erejével kibontakozni és beteljesülni, de műve félbemaradtán is 
időt álló, európai viszonylatban is magasrendű, kivételes érték. 

Kállai Ernő 


10 

4, AKTTANULMÁNY 


Cjmitk La l° S 9 ° 8 , au 9 us ^ us 6-án, Zalaegerszegen szüleied. Gyer- 
15éveTko k rába n n k R H 9yreS t Ze Bel 9 rádb an töltötte. Mű vészeli tanulmányait 
éven át m n) LT d n eS e "; e .? y ma 96 niskolában kezdte, majd három és fél 
mii nLrí C ? k D' V u n ta " lt 'f ar| y a ' a Képzőművészeti Főiskolán folytatta. 
1930 őszen kiment Parisba, ahol több mint három esztendőt töltött 1934 

monod" ISm d , Bud T S !f n * e |®P edeít le- Nyaranta Szentendrén és Sziget- 
monostoron dolgozott. Meghalt 1941 szeptember 7-én. 

KEPEK JEGYZEKE 


1934 

Pengő 

1. Álarcos csendélet Pasztell . 2000.— 

2. üveges csendélet „ .. 2000.— 

3. Vörös asztal „ ... 1000.— 

4. Akttanulmány Vörös kréta . 300.— 

1935 

5. Házak és fák Olaj . 1500.— 

6. Házak „ . 1000.— 

7. Leányfej Pasztell.Seiden G. túl. 

8. Kalapos fej „ .Seiden G. túl. 

9. Hegedűs csendélet Zsírkréta . 500.— 

1936 

10. Leány Olaj .nem eladó 

11. Kékruhás alak Pasztell .nem eladó 

12. Alak kézzel „ .nem eladó 

13. Két alak Olaj .nem eladó 

14. Fej „ . 1000.— 

15. Négy ceruzarajz . darabja 300.— 

16. Szentendrei házak Ceruzarajzok .. .. darabja 300.— 

17. Szentendrei templomok „ darabja 300.- 

18. Szentendrei házak II. If .... darabja 300. 

19. Tanulmányok „ .... darabja 300.— 

20. Szentendrei házak III. ,, .... darabja 300.- 

21. Szentendrei házak IV. Ceruzarajz . nem eladó 

22. Tanulmányok II. Ceruzarajzok . . . . darabja 300.— 

23. Kacsák „ .... darabja 300.— 

24. Feszületek „ . nem eladók 

25. Fej Ceruzarajz . 300.— 

26 Kék ház Tempera . 500.— 

1937 

27. Képmontázs . 1200.— 

28. Képmontázs II. . 1200.— 

29. Képmontázs III. . 1000.— 

30. Képmontázs IV. . nem eladó 

31. Házak felhővel Tempera . nem eladó 

32. Templomtorony rr . 300. 

33. Kisfiú házzal „ . 1200.- 

34. Könyöklő Tus . Seiden G. túl. 

35. Krisztus Pasztell . dr. Kunvári B. túl. 

36. Román parasztasszony Tempera . Szántó P. túl. 

37. Kompozíció Szénrajz . 500.— 

1938/39 


38. Álarc 

39. Álarc II. 

40. Álarc III. 

41. Álarc IV. 

42. Álarc félholddal 

43. Lebegő alak 

44. Lebegő alak 

45. Madaras ember 

46. Hegyek fölöff 

47. Szén és krétarajz 

48. Meteorif 

49. Szénrajz 

50. Szénrajz 

51. Pasztell 

52. Halálfej madárral 

53. Vízi madár 

54. Vízi lény 

55. Sarkvidék 

56. Akt 

57. Tollrajz 

58. Tollrajz 

59. Hegyorom 

60. Szénrajz 
61- 

62. Tollrajz 


66. Szén és tusrajz 

67. Folyómenti házak 

68. Álarc 

69. Állat 

70. Állat 


71. Szénrajz 


72. 

73. 

74. 

75. 


n 


a 

n 


•-V .... 

Pengő 

Pasztell . . . . 


n .... 

Kassovitz F. túl. 

.. .. 


a .... 


V 


Szén és kréta 


Szén, kréta, tus 


Szén, ezüst, tus 


Szénrajz 


Szénrajz 


. i <s;nn 

. ■ JUU.— 

Szénrajz . . . . 


ff . 

dr. Kunvári B. túl. 

Pasztell és szén 


" n n 

. 1500.— 

Szén rajz .... 

. 700. 


Tollrajz . . . . 



. 1300.— 

• • • • • • ... . 1500.— 

2000 .— 

. 1500.— 

. 1500.— 

. 2000 .— 

1940 


Tollrajz 


n . . . . 

Tollrajz ezüsttel 


2000 — 
1500.— 
1200 .— 
1500.— 
1500.— 
2000 .— 
2000 .— 
2000 .— 
2000 .— 
2000 .— 


A reprodukciókhoz való fényképfelvételeket Petrás István (M. F. I.) készítette. 


A kiállítási Fekete Béla rendezte. 

74. SZÉNRAJZ, 1940 

